Folketing
2004-12-16

Nu ved jeg godt, at SF og Dansk Folkepartis politik på flygtninge/indvandrerområdet ikke er ret ens, og vi bliver heller aldrig enige om noget overhovedet på det område. Men alligevel synes jeg nok, hr. Per Kaalund kom med en rigtig god idé, nemlig om det ikke kunne være muligt at anvise borgere fra ghettoområderne til en bolig i en anden kommune. Det synes jeg er en fantastisk god idé, og jeg tror i hvert fald, vi kunne blive enige med Socialdemokratiet langt hen ad vejen, hvad det angår. (Kort bemærkning).